b"\n_START_ARTICLE_\nTyler Rosenlund\n_START_SECTION_\nTidlig karriere\n_START_PARAGRAPH_\nRosenlund spilte fotball for University of California, Santa Barbara. Han var en del av UCSB Gauchos tropp, som tok seg til finalen av College cup i 2004. Han var med \xc3\xa5 vinne samme cup to \xc3\xa5r senere, da UCSB Gaucho slo UCLA Bruins men's soccer i finalen.\n_START_SECTION_\nFor nordiske lag\n_START_PARAGRAPH_\nEtter 2006-sesongen av NCAA, pr\xc3\xb8vespilte Rosenlund for AIK og IFK Mariehamn. Han fikk ikke kontrakt med noen av klubbene, men spilte en kamp for IFK Mariehamn i finsk ligacup._NEWLINE_Etter et kort opphold i Finland, signerte Rosenlund for \xc3\x85tvidabergs FF, som spilte i Superettan. Han spilte kun to seriekamper for klubben, f\xc3\xb8r han ble frigitt.\n_START_SECTION_\nToronto FC\n_START_PARAGRAPH_\nRosenlund signerte 21. mars 2008 for Toronto FC. Han spilte f\xc3\xb8rste seriekamp for laget, da de 5. april 2008 tapte 1\xe2\x80\x934 for D.C. United._NEWLINE_Han ble frigitt av klubben i februar 2009, og signerte for Surrey United.\n_START_SECTION_\nRochester Rhinos\n_START_PARAGRAPH_\nRosenlund signerte i mars 2010 for Rochester Rhinos, som spilte i USSF Division 2 Professional League. Han spilte for klubben i 2010 og 2011, hvor han i 2011 ble k\xc3\xa5ret til klubbens viktigste spiller. Rosenlund forlenget kontrakten med klubbenfor 2012 den 21. november 2011.\n_START_SECTION_\nWhitecaps FC 2\n_START_PARAGRAPH_\nEtter \xc3\xa5 ha spilt for Rochester Rhinos til etter 2014-sesongen, spilte Rosenlund en kortere periode for Surrey United Firefighters, f\xc3\xb8r han 26. februar 2015 signerte for Whitecaps FC 2.\n_START_SECTION_\nKarriere som landslagsspiller\n_START_PARAGRAPH_\nRosenlund spilte sin f\xc3\xb8rste og eneste landslagskamp for Canada 30. januar 2008, da han kom inn i det 72. minutt i en vennskapskamp mot Martinique."